Мәрйәм ҡала үҙәгенә килеп етеп дауахана тупһаһына баҫыуға артынан ҡәйнәһенең үлеме хаҡында хәбәр ҡыуып та етте. Йәшәү менән үлем араһы... Бер аҙым, бик аҙ ғына ваҡыт икән?! Һис кенә лә иҫенә килмәгән Нияздың кәүҙәһе янында түгелгән күҙ йәштәре аша Мәрғүбә әбейҙең хәлен еткерҙе. Өнһөҙ хәрәкәтһеҙ һын нисек ятһа шулай тын ҡабул итте яңылығын. Төн ҡараһында ҡәйнәһе үҙ ҡулдары менән ҡульяулыҡҡа төйнәп биргән һумлыҡтарын илай илай ҡутарып, кәрәкле дарыуҙарға тип һалды. Ирен көтөргә яллаған медсестра кеҫәһенә лә ҡульяулыҡтан арыуыҡ сумма инеп ятты.